

	[image: RZS_logo3]
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
16. seje upravnega odbora Ribiške zveze Slovenije
Seja je potekala 20. februarja 2020 ob 16:00 uri v prostorih ZZRS, Spodnje Gameljne 61a, Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Bojan JAVORNIK Zoran MARKO, Peter SOLAR, Marko KRANJC (po pooblastilu Aleša Mezka), Djordje VUČKOVIĆ, Branko ZELIČ.

	-  nadzorni odbor:
	Drago ŠKERGET.

	-  strokovna služba RZS:
	mag. Igor MILIČIĆ.

	-  vabljeni: 
	/

	Opravičili odsotnost:
	

	-  člani UO RZS: 
	Igor KLOBOVES, Marko LIPOVŽ, Branko NOVAK

	-  vabljeni:
	Marijan GABER (vodja KNE)

	
	



Sejo je vodil predsednik Miroslav Žaberl. Od desetih je bilo prisotnih sedem članov UO. Seja je bila sklepčna. 

Predlagan je bil sledeči dnevni red, pod točko razno je bila dodana informacija o trenutnem dogajanju v RD Radgona. 

1. Pregled zapisnika 15. redne ter 17. in 18. koresp. seje UO RZS.  
2. Pregled zapisnikov komisij: 
2.1. zapisnik 5. seje KPV ter poročilo o delu komisije v l.2019 in program dela za l.2020, 
2.2. zapisnik 5. seje  URS,
2.3. zapisnik 3. seje KUR,
2.4. zapisnik 5. in 6. seje TK  ter poročilo o delu, 
2.5. zapisnik 5. seje KPR in poročilo o delu.
3. Obravnava realizacije aktivnosti Programa dela RZS za obdobje 2017-2022. 
4. Skupščina RZS 2020: dogovor o datumu skupščine, dnevnem redu in pripravi poročila o delu RZS. 
5. Kandidacijski postopek za nadomestnega člana UO RZS iz RD iz Gorenjske.
6. Obravnava predloga dopolnitve poslovnika o delu skupščine RZS.
7. Finančno poročilo RZS.
8. Določitev obsega sredstev za plače delavcev RZS iz naslova delovne uspešnosti za l. 2020.
9. Poročilo inventurne komisije za l. 2019.  
10. Obravnava predlogov priznanj v pristojnosti UO RZS.
11. Obravnava predlogov za kandidiranje na mednarodnih tekmovanjih v lovu rib s plovcem.
12. Razpis za delovno mesto računovodje – imenovanje izbirne komisije.
13. Razno:
    odgovor MF na pobudo RZS glede oprostitve plačevanja DDV za vložke rib v odprte vode,
· poročilo o sestanku s predsedniki RD,
· sejem Alpe ADRIA 2020,
· sejem Svet ribolova (Celjski sejem) 13.3. – 15.3., 
· dogajanje v RD Radgona.

Dopolnjen dnevni red je bil sprejet soglasno. 


AD 1

1. Pregled zapisnika 15. redne ter 17. in 18. koresp. seje UO RZS.  
Zapisnike  so člani prejeli v elektronski obliki. Predsednik RZS dr. Miroslav Žaberl je podal poročilo o realizaciji sklepov.  Pripomb članov odbora na vsebino obravnavanih zapisnikov ni bilo.
Sprejet je bil:

Sklep 1: Prisotni člani UO RZS na zapis 15. redne seje ter 17. in 18. koresp. seje UO RZS nimajo pripomb jih soglasno potrjujejo. Potrjujejo tudi poročilo o realizaciji sklepov.

AD 2

2. Pregled zapisnikov komisij: 
2.1. zapisnik 5. seje KPV ter poročilo o delu komisije v l.2019 in program dela za l.2020,
2.2. zapisnik 5. seje  URS,
2.3. zapisnik 3. seje KUR,
2.4. zapisnik 5. in 6. seje TK  ter poročilo o delu,  
2.5. zapisnik 5. seje KPR in poročilo o delu.

Predsedniki komisij so vsi podali kratek povzetek vsebine seje in realizacije sklepov skupaj s povzetki   poročil o lanskoletnem delu za pravno komisijo, tekmovalno komisijo in komisijo za priznanja. Predsednik KPV P. Solar je pozval k obveščanju vseh RD in Direkcije za vode glede podanega mnenja ZZRS o vprašanju vodnih povračil za ribiške družine. Predsednik RZS dr. Žaberl se je zavezal opozoriti na ta problem na prihodnji seji Sveta ZZRS. Solar je izpostavil še problematiko priprav poročil za MOP in pridobitvi statusa RZS kot NVO na področju športa. 
Pri obravnavi zapisnika URS je P. Solar podal  mnenje, da bi bilo potrebno pri vprašanju objav člankov v glasilu Ribič o problematiki gradnje HE z obeh polov stališč, objaviti še uradno stališče RZS o gradnji HE in MHE. 
Predsednik KUR D. Vučković je predstavil termine usposabljanj za leto 2020, izpostavil je predlog zmanjšanja števila kandidatov za ribiške izpite in za višje oblike usposabljanja – sedaj komisija predlaga število 15 kandidatov kot najnižje število za višje oblike in več kot 15 kandidatov za r. izpite. Vučković je podal predlog kandidata za člana komisij za višje oblike usposabljanj dr. Domna Jakliča. V komisiji iščejo rezervne predavatelje za izvajanje prve pomoči in izvajanja IER; naproša vse člane UO za pomoč, v ZRD Celje dodo pogledali za možnost zdravnika in za IER – predlagani kandidat je Renato Fijavž.
Za TK je poročilo o sklepih obeh zapisnikov in o delu komisije v preteklem letu podal B. Javornik.  Tekmovalno leto je potekalo brez deviacij, tekmovalni pravilnik in tekmovalna pravila so usklajeni. Pojasnil je predlagane  spremembe 2. člena Pravilnika o tekmovanjih glede starosti pri veteranih. Sekretar RZS je pojasnil stanje glede pridobivanja statusa strokovnega delavca v športu kar od nas zahtevata MIZŠ in OKS; štiri od petih elementov so že potrjeni, računa da bo peti potrjen v kratkem. B. Javornik je predstavi stališče TK da se ribičem invalidom omogoči izvedba ribiškega izpita po omiljenih pogojih, tolmača za znakovni jezik plačajo invalidi sami. RD Paka Šoštanj je podala vlogo za vsakoletno izvajanje kasting tekem za svetovni pokal. 
Predsednik KPR dr. M. Žaberl je podal poročilo o realizaciji sklepov in vsebino poročilo o delu komisije za l.2019. izpostavil je da bo potrebno RD ponovno opozoriti na ažurnejše podajanje kandidatur za priznanja.

Drugih razprav na vsebino podanih zapisnikov in predstavljenih poročil ni bilo.

Sprejeti so bili:
Sklep 2: UO potrjuje zapisnike naslednjih delovnih teles:  KPV z dat. 5. 12., TK z dat 13.12. , URS z dat 7.1., KUR z dat 29.1. in KPR z dat. 12. 2. skupaj s podanimi poročili o delu posameznih komisij. 
Sklep 3: Sekretar RZS navedene zapisnike pošlje v objavo na spletno stran RZS. 
Sklep 4: strokovna služba vloži zahtevek za pridobitev statusa RZS kot NVO na področju športa. 
Sklep 5: UO potrjuje predloge tekmovalne komisije iz zapisnika 6. seje komisije za imenovanje članov reprezentanc in tekmovalnih ekip za leto 2020. 
Sklep 6: UO RZS potrjuje imenovanje dr. Domna Jakliča za člana komisij in nalaga strokovni službi RZS da izvede prijavni postopek na MKGP.
Sklep 7: UO RZS potrjuje predlog tekmovalne komisije glede  sprememb 2. člena Pravilnika o ribiških tekmovanjih.  
Sklep 8: UO RZS imenuje delovno skupino za pripravo realizacije programa strokovnega delavca v športu, ko bo ta uradno potrjen. 
Sklep 9: strokovna služba RZS pripravi finančno konstrukcijo izvajanja usposabljanj za strokovnega delavca v športu – izračun stroškov na posameznega kandidata. 
Sklep 10: UO RZS  potrjuje predlog tekmovalne komisije in podkomisije za kasting na osnovi vloge RD Paka, da slednja postane vsakoletna izvajalka kasting tekem za svetovni pokal v Šoštanju do preklica.  



AD 3
Obravnava realizacije aktivnosti Programa dela RZS za obdobje 2017-2022.
V gradivu je bila predstavljena vsebina Programa dela z ocenami realizacije aktivnosti po posameznih področjih. Prisotni člani UO so obravnavali  vse alineje po posameznih področjih dela in podali  informacije o stopnji realizacije.  Predsednik RZS je načeloma zadovoljen s stopnjo realizacije po polovici mandata, nekatere aktivnosti pa so žal še vedno nerešene ali pa komisija sploh ni začela delovati. V razpravi so člani odbora izpostavili nujnost večjega števila sestankov z ZRSVN z namenom podpiranja stališč ribičev. Pri ZZRS žal nismo tako uspešni, aktivnosti monitoringa vidre in inventarizacije vodotokov nismo še niti načeli. 

Člani UO so po razpravi sprejeli:
Sklep 11: UO  RZS se je seznanil s stopnjo realizacije aktivnosti programa dela RZS v obdobju 20217-2022 in jo potrjuje s pripombami  in dopolnitvami iz razprave.

AD 4
Skupščina RZS 2020: dogovor o datumu skupščine, dnevnem redu in pripravi poročila o delu RZS.
Na seji je bil prisotnim projiciran osnutek vabila z dnevnim redom skupščine in s predlaganim datumom (26.03.2020)  ter krajem izvedbe skupščine.  Letno poročilo pripravi sekretar na osnovi poročil preteklih let in ga pošlje članom UO v potrditev.

Po razpravi je bil sprejet :  
Sklep 12: člani UO RZS potrjujejo termin, lokacijo in  vsebino dnevnega reda skupščine RZS  za 2020. Sekretar RZS pripravi za koresp. obravnavo UO RZS osnutek letnega poročila RZS za l.2019 pred pošiljanjem gradiva za skupščino.

AD 5
 Kandidacijski postopek za nadomestnega člana UO RZS iz RD iz Gorenjske.
Predsednik kandidacijske komisije P. Solar je podal ugotovitve v podanem zapisniku in sicer, da je v roku prispela ena kandidatura iz RD Bohinj za Marka Kranjca, ki ustreza vsem formalnim pogojem kandidature.  Drugih prejetih kandidatur ni bilo.

Po razpravi je bil sprejet
Sklep 13: UO RZS se je seznanil z vsebino poročila kandidacijske komisije glede postopka za volitve nadomestnega člana UO RZS in predlaga kandidaturo Marka Kranjca kot predstavnika RD iz Gorenjske v potrditev na skupščino RZS. 


AD 6
Obravnava predloga dopolnitve poslovnika o delu skupščine RZS.
Predlog dopolnitve poslovnika je bil podan članom UO v gradivu, predstavil ga je predsednik KPV P. Solar. Prisotni so se zedinili glede ustrezne dolžine trajanja replike.  

Sprejet je bil 
Sklep 14: UO se je seznanil  s predlogom dopolnitve Poslovnika o delu skupščine RZS in ga potrjuje z določitvijo dolžine replike na največ 3 minute. Predlog se poda v odločanje na skupščino RZS. 


AD 7
Finančno poročilo RZS.
Poročilo je bilo pisno podano članom UO v gradivu za sejo, obrazložitve je predstavil predsednik RZS. Izpostavil je da smo bili pri porabi racionalni in uspeli rezervirati določen del sredstev za aktivnosti v prihodnje. 

Po kratki razpravi so člani UO sprejeli : 
Sklep 15: člani UO RZS so se seznanili s finančnim poročilom za celotno leto 2019 in ga potrjujejo.  

Sklep 16: UO RZS imenuje delovno skupino za pripravo obeleževanja 140. letnice organiziranega ribištva na Slovenskem in 80 obletnice glasila Ribič  v sestavi dr. M. Žaberl ( predsednik), ter Borut Jerše,  N. Božičnik, M. Krajnc in mag. I. Miličić (člani).

AD 8
Določitev obsega sredstev za plače delavcev RZS iz naslova delovne uspešnosti za l. 2020.
Obrazložitev je podal predsednik RZS in omenil povečano obremenitev odgovorne urednice in sekretarja RZS zaradi dolgotrajne bolniške odsotnosti poslovne tajnice – zaradi tega predlaga  5% obseg sredstev.   

Po razpravi so člani sprejeli: 
Sklep 17: UO se je seznanil s skupnim obsegom sredstev za plačilo delovne uspešnosti in ga določa v višini  5% letnih sredstev za osnovne plače delavcev strokovne službe RZS.


AD 9
Poročilo inventurne komisije za l. 2019.
Poročilo  je bilo podano v gradivu predstavil ga je sekretar RZS. Inventurna komisija predlaga UO, da se v naslednjem poročilu v delu zaloge materiala, ne vpisuje več tistih artiklov ki jih RZS ne prodaja in so povečini namenjeni promociji ali delu z mladimi.  Prisotni člani so se strinjali, da se ohrani obstoječa oblika poročanja o zalogah materiala. 

Po razpravi so člani sprejeli: 
Sklep 18: UO RZS se je seznanil s poročilom inventurne komisije za leto 2019 in ga potrjuje. Inventurni komisiji določa da ohrani obliko poročila glede zaloge materiala v prihodnjih poročilih.   

AD 10

Obravnava predlogov priznanj v pristojnosti UO RZS.

Predlogi so bili podani v gradivu. B. Javornik je za kandidata RD MB Mirana Mesareca podal dopolnilne obrazložitve. 

Po kratki razpravi so člani sprejeli: 
Sklep 19:  UO se je seznanil s predlogi za priznanja v njegovi pristojnosti odločanja in jih  potrjuje.  Plaketo RZS prejmejo Vilibald SEVER (RD Straža Sava), Ludvik BERGLES (RD Jesenice), Atila HORVAT in  Ivan ZADRAVEC (RD Lendava), Andrej ČRV (RD Bistrica Domžale), Branko VUKAN (RD Pesnica Lenart) ter Franc FRIDRIH, Silvo KOREN in Miran MESAREC (RD Maribor). Plaketo Ivana Franketa prejmeta Borut JERŠE (RD Barje) ter Peter SOLAR (RD Šempeter). Jubilejno listino ob 60 letnici delovanja prejme RD Maribor.


AD 11
Obravnava predlogov za kandidiranje na mednarodnih tekmovanjih v lovu rib s plovcem.
Kandidaturi RD Radeče in RD Brežice sta prispeli v roku in bili pisno predstavljeni v gradivu. Glede na dosedanje izvrstno izvedbo mednarodnih tekmovanj je TK predlagala UO, da za izvedbo SP za mlade v letu 2021 določi RD Radeče. TK tudi predlaga, da se kandidatki RD Brežice podeli izvedbo drugega mednarodnega tekmovanja, ki bo sledilo.
Iz odločanja se je pri tej točki DR izzvzel B. Zelič.

Po razpravi je bil sprejet
Sklep 20: UO potrjuje RD Radeče kot izvajalko SP za mlade v letu 2021.
Sklep 21: Predsednik RZS bo na skupščini CIPS/FIPSed podal kandidaturo RZS za gostovanje klubskega SP v LRP v prihodnjih letih.  

AD 12

Razpis za delovno mesto računovodje – imenovanje izbirne komisije.
Predlog sestave komisije za pregled  prispelih vlog in izvedbo razgovorov s kandidati, prijavljenih na  razpis na delovno mesto računovodje RZS, je bil podan pisno v gradivu za sejo.  Predsednik RZS dr. Žaberl je prisotne člane UO seznanil z zdravniško odločbo za poslovno tajnico glede njene bolniške odsotnosti, ki je predvidena do 3. aprila 2020. Bolniška odsotnost tajnice  A. Todorović je daljša od podpisane pogodbe za določen čas. Z njo je predsednik opravil telefonski razgovor na katerem je bila soglasno  sprejeta skupna odločitev, da se pogodbe ne podaljša. Na predvidenem razgovoru s kandidatkami bo komisija ocenila primernost prijavljenih tudi za delo poslovne tajnice.
Sprejet je bil 
Sklep 22: UO RZS se je seznanil s predlogom imenovanja izbirne komisije RZS in jo potrjuje v sestavi dr. M. Žaberl- predsednik ter M. Habe (RD Straža-Sava) in mag. I. Miličić- člana.



AD 13

Razno:

    odgovor MF na pobudo RZS glede oprostitve plačevanja DDV za vložke rib v odprte vode.
Pisni odgovor Ministrstva za finance je bil predstavljen v gradivu, člani UO so se z njim seznanili. Odgovor se pošlje v vednost RD Ribnica, ki je pobudo tudi predlagala. 


· poročilo o sestanku s predsedniki RD
Predsednik RZS je podal kratko ustno poročilo, ocenjuje sestanek kot uspešen saj so bili prisotni kompetentni sogovorniki za podajanje odgovorov na odprta vprašanja glede RGN in vprašanja vpliva ZRSVN pri pripravi le-teh ( vprašanje »mirnih con«).

· sejem Alpe ADRIA 2020.
Sekretar RZS pove, da je sejemski nastop RZS potekal normalno in brez posebnosti.

· sejem Svet ribolova (Celjski sejem) 13.3. – 15.3. 
Informacijo o organizaciji novega sejma je ustno podal predsednik RZS. Sekretar RZS s predstavniki ZRD Celje koordinira potrebe po prisotnosti predstavnikov ZRD na razstavnem prostoru RZS. 

· dogajanje v RD Radgona
Član UO Z. Marko je predstavil trenutno stanje problema glede RD Radgona. Grozi možnost razpada RD zaradi teženj posameznih temeljnih enot (TE) po odcepitvi. Tajnik RD Radgona je pri reševanju problema ostal sam; pripravil je ustrezne popravke statuta RD po predlogih KPV , a dve TE le-te izpodbijata. Iz tega razloga tajnik RD prosi RZS za pomoč in sestanek Predsednik KPV P. Solar meni da je RZS dolžna pomagati RD Radgona, mora pa sama RD izkazati pripravljenost za sestanek. Sprejeta je bila zaveza da član UO Z. Marko organizira in uskladi sestanek glede problematike RD Radgona  s predstavniki RZS (predvidoma udeležba dr. M. Žaberl in P. Solar)


Vsi sklepi so bili sprejeti soglasno, razen tam kjer je to posebej navedeno. Seja je bila končana ob 19:00 uri. 

	
zapisal:
	

	mag. Igor MILIČIĆ
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL






Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

